Document ID: 31991R2677

KOMISSION ASETUS (ETY) N:o 2677/91,
annettu 9 päivänä syyskuuta 1991,
entisen Saksan demokraattisen tasavallan alueella olevista, tavanomaiset siirtovarastot ylittävistä määristä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Saksan yhdistymisen vuoksi toteutettavista siirtymätoimenpiteistä ja tarpeellisista mukautuksista maatalousalalla 4 päivänä joulukuuta 1990 annetun neuvoston asetuksen (ETY) N:o 3577/90(1) ja erityisesti sen 7 artiklan 2 kohdan,
sekä katsoo, että
asetuksessa (ETY) N:o 3577/90 säädetään, että Saksan on hävitettävä omalla kustannuksellaan kaikki jonkin yhteisestä markkinajärjestelystä annetun asetuksen kohteena olevien, yhdistymispäivänä entisen Saksan demokraattisen tasavallan alueella vapaassa liikkeessä olevien ja tavanomaisen siirtovaraston määrän ylittävien tuotteiden varastot,
mainitun asetuksen 7 artiklan mukaan tavanomaisen siirtovaraston käsite on määriteltävä kunkin tuotteen osalta kullekin markkinajärjestelylle ominaisten perusteiden ja tavoitteiden mukaan,
entisen Saksan demokraattisen tasavallan alueella olevista maataloustuotteiden varastoista 9 päivänä syyskuuta 1991 annetussa komission asetuksessa (ETY) n:o 2676/91(2) säädetään perusteista tavanomaisen varaston ylittävien määrien määrittelemiseksi,
tavanomaisen siirtovaraston ylittävä määrä voidaan määritellä viljojen, sianlihan, naudanlihan ja voin osalta 1 päivän heinäkuuta 1990 ja 30 päivän kesäkuuta 1991 välisen ajanjakson kattavan taseen perusteella,
näyttää olevan aiheellista vahvistaa tasetta koskevan ajanjakson alku Saksan molempien osien välisen talous-, raha- ja sosiaaliliiton tullessa voimaan 1 päivänä heinäkuuta 1990; tätä päivämäärää seuraava 12 kuukauden pituinen jakso mahdollistaa entisen Saksan demokraattisen tasavallan alueella ennen yhdistymistä ja sen jälkeen tapahtuneiden mullistusten sekä Itä-Saksan tuotannon yhteisen maatalouspolitiikan edellytyksiin mukauttamisen seurausten huomioon ottamisen; tämä ajanjakso osuu myös yhteen viljan ja sianlihan markkinointivuosien kanssa, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 3577/90 7 artiklassa tarkoitettuina tavanomaisen siirtovaraston ylittävinä määrinä pidetään seuraavia tuotemääriä:
TAULUKON PAIKKA
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä syyskuuta 1991.

Labels: 17
5
3
6
18